b'\n_START_ARTICLE_\nKomet Halleyeve vrste\n_START_PARAGRAPH_\nKomet Halleyeve vrste (eng. Halley-type comet, HTC), vrsta periodi\xc4\x8dnih kometa ophodnog vremena od 20 do 200 godina, koji se pojavljuju jednom ili dvaput u ljudskom \xc5\xbeivotnom vijeku. Ve\xc4\x87ina dolazi iz orbita izme\xc4\x91u Saturnove i Neptunove. Zbog naravi njihovi orbita, orbite im mogu iskriviti divovski planeti i poslati ih u orbite predaleko od Sunca te ne mogu isplinuti (outgassing) i obrnuto. Ova vrsta kometa imenovana je prema prvom otkrivenom \xc4\x8dlanu, Halleyevom kometu, koji kru\xc5\xbei oko Sunca oko 75 godina i daleko u orbitu odlazi kolika je Neptunova orbita._NEWLINE_Mali planeti koji su se razvili na sli\xc4\x8dnim orbitama kao kometi Halleyeve vrste i koji se nikad ne pribli\xc5\xbee Suncu toliko blizu gdje bi isplinuli zovu se centauri._NEWLINE_Ve\xc4\x87ina kometa s periodima od 20 do 200 godina (20 < P < 200 godina), \xc5\xa1to ih \xc4\x8dini kometima Halleyeve vrte po klasi\xc4\x8dnoj definiciji, zapravo su slu\xc5\xbebeno svrstane ili kao kometi Jupiterove obitelji (eng. Jupiter-family comets, JFCs) ili kometi Hironove vrste (eng. Chiron-type comets, CTCs), zasnovano na njihovu Jupiterovu Tisserandovu parametru odnosno Tisserandovoj invarijaciji (TJupiter). _NEWLINE_Smatra se da ova vrsta kometa vjerojatno izvire iz Oortova oblaka.'